ब्रिटेन के वैज्ञानिकों ने ऐसी अनोखी विधि की खोज की है जिसके बारे में उनका कहना है कि उसका उपयोग कर मोबाइल फोन को मानव मूत्र की सहायता से चार्ज किया जा सकता है. ब्रिस्टल रोबोटिक्स लैबोरेटरी में काम करने वाले वैज्ञानिकों ने यह ‘‘महत्वपूर्ण’’ खोज की है. खोज में उन्होंने पाया कि मूत्र के जरिए बिजली उत्पन्न कर मोबाइल फोन को चार्ज किया जा सकता है. यूनिवर्सिटी ऑफ द वेस्ट ऑफ इंग्लैंड (यूडब्ल्यूई), ब्रिस्टल के विशेषज्ञ डॉ. लोएनिस लेरोपौलस ने कहा कि हम इस बात से बेहद उत्साहित हैं कि ऐसा दुनिया में पहली बार हुआ है. किसी ने मूत्र से ऊर्जा उत्पन्न नहीं की थी. इस तरह की खोज बहुत उत्साहवर्धक है.